ছাতক পৌরসভার ২০১১-২০১২ অর্থ বছরের ১৭ কোটি ৪৩ হাজার ৯৫৪ টাকার বাজেট ঘোষণা করা হয়েছে। মেয়র আবুল কালাম চৌধুরী বুধবার পৌর কার্যালয়ে এক সুধী ও সাংবাদিক সমাবেশে বাজেট ঘোষণা করেন। বাজেটে সর্বোচ্চ ব্যয় ধরা হয়েছে ১৬ কোটি ৭৮ লক্ষ ৫০ হাজার টাকা। উদ্বৃত্ত দেখানো হয়েছে ২১ লক্ষ ৯৩ হাজার ৯৫৪ টাকা।  পৌরসভার রাস্তা-ঘাট,ড্রেন,পানির লাইন,বাস টার্মিনাল ও মার্কেট নির্মাণে অগ্রাধিকার ভিত্তিতে সর্বোচ্চ ব্যয় বরাদ্দ দিয়ে এ  বাজেট প্রনয়ন করা হয়েছে।এ সময় উপস্থিত ছিলেন, কাউন্সিলর তাপস চৌধুরী, মোঃ ইরাজ মিয়া, মোঃ সামসু মিয়া, মোঃ লিয়াকত আলী, মোঃ আখলাকুল আম্বিয়া সোহাগ,মোহাম্মদ জসিম উদ্দিন সোমেন, মোঃ মাসুক মিয়া, মোঃ দিলোয়ার হোসাইন, মহিলা কাউন্সিলর হেমেরা বেগম, সুতপা রানী দাস, মিলন রানী দাস, যুক্তরাষ্ট্র ছাতক সমিতির সভাপতি আলহাজ্ব ইকবাল আহমদ মাহবুব, কমিউনিটি নেতা জয়নাল আবেদীন ধলা মিয়া, পৌর নির্বাহী প্রকৌশলী যোগেশ্বর চ্যার্টাজি, পৌর সচিব মোহাম্মদ নুরুল ইসলাম সহ অন্যান্য কর্মকর্তাবৃন্দ।